Príloha č. 1

Programy revitalizácie slovenských lokalít zapísaných   v Zozname svetového dedičstva na roky 2004 – 2006 spracované primátormi týchto lokalít
(Banská Štiavnica, Bardejov, Spišské Podhradie, Spišský hrad, Vlkolínec, Žehra)

Revitalizácia mesta Banská Štiavnica v rokoch 2003 až 2006

názov akcie			predpokl. náklady    realizácia v rokoch   rezort

1.Rekonštrukcia  cesty II/525 
v úseku Hronská Dúbrava – Banská Štiavnica   950 000 000,- Sk   2004-2006  (MDPT SR)
V okrese Banská Štiavnica sa nenachádza ani jedna cesta I. triedy. Súčasná prístupová
komunikácia II/525 nepostačuje parametrami. V zimnom období spôsobuje 
hlavne kamiónovej doprave obrovské problémy hlavne z výškového prevýšenia spomínanej 
komunikácie. Táto skutočnosť odrádza potenciálnych investorov v tomto regióne investovať 
a to bráni aj väčšiemu rozvoju CR. 
Stanovisko MDPT SR: Uvedená stavba nespĺňa technické parametre pre možnosť prekategorizovania na cestu I. triedy. Dňom 1. 1. 2004 prešla predmetná stavba v zmysle zákona č. 416/2001 Z. z., ktorý dopĺňa zákon č. 135/1961 Z. z. (cestný zákon do vlastníctva a správy Banskobystrického samosprávneho kraja. Z hľadiska prípravy stavby cesty je ukončený proces v zmysle zákona č. 127/1994 Z. z. o posudzovaní vplyvov na životné prostredie. 
Stanovisko Banskobystrického samosprávneho kraja (ďalej BBSK): Podľa vyjadrenia 0dboru dopravy Úradu  BBSK, ktorý je od 1. 1. 2004 vlastníkom ciest II. a III. kategórie, predpokladané náklady 950 mil. Sk sú nereálne. Časť uvedenej stavby „II/525 Banská Štiavnica – Banská Belá“ bola uplatnená v Rozvojovom programe priorít verejných prác na roky 2005 – 2007 s predpokladaným nákladom 1916,0 mil. Sk s navrhnutým objemom finančných prostriedkov v roku 2007 vo výške 300 mil. Sk. Finančné možnosti VÚC nedovoľujú realizáciu takej rozsiahlej stavby. Z uvedeného vyplýva, že realizácia opatrenia podľa predloženého návrhu t. j. do roku 2006 je nereálna.

2. Vybudovanie centrálnej autobusovej 
stanice v Banskej Štiavnici			 20 000 000,- Sk    2004-2005   (MDPT SR)
Banská Štiavnica ako okresné mesto je jedno z mála na Slovensku, ktoré nemá autobusovú stanicu. Súčasný stav je riešený ako dočasný, bez nástupíšť a čakárne.
Rezort MDPT SR je potrebné doplniť riešiteľa úlohy o mesto, vzhľadom na to, že vybudovanie autobusových staníc a zastávok je v kompetencii obcí.
Stanovisko MDPT SR: Vybudovanie autobusovej stanice je potrebné, avšak MDPT SR nemá v rozpočtovej kapitole investičné prostriedky na predmetnú stavbu. 

3. Ukončenie II. tlakového pásma 					
vodovodu v Banskej Štiavnici 30 000 000,- Sk  2004-2006  (MŽP SR) v podielovom financovaní s SVS a.s. B.Bystrica
Vplyvom poddolovania Banskej Štiavnice je tu akútny nedostatok pitnej vody. Spomínané ukončenie II. tlakového pásma by tento dlhodobý problém riešilo a prispelo by významne k revitalizácii historickej časti mesta.
-	Stanovisko MŽP SR: Pri uvedenej investičnej akcii nie je možné uvádzať ako zodpovedného príslušný rezort. Iné je gescia a výkon štátnej správy napr. za zákon o verejných vodovodoch a verejných kanalizáciách a možná podpora investičnej výstavby environmentálnej infraštruktúry formou parciálnych dotácií (možnosť kofinancovania) a iné priame finančné zabezpečenie a investorstvo, ktoré už zabezpečujú vodárenské spoločnosti a.s. (akcionármi sú v nich samosprávne orgány). Na základe uvedeného treba zmeniť gesciu z rezortu MŽP SR na VÚC a obec.

4. Príprava projektov na 
odkanalizovanie MPR Banská Štiavnica
a zásobovanie pitnou vodou,
 doplnenie verejnej zelene
 a plynofikácia ulíc			10 000 000,- Sk ročne    2003-2006 	(MŽP SR)
Okrajové ulice v MPR je potrebné napojiť na centrálnu kanalizáciu a doviezť do práve sa  dokončovanej ČOV. Tak isto je potrebné na tieto miesta doviesť vodovod a plynovod aby sa zlepšili podmienky na trvalé bývanie v historickej časti Banskej Štiavnice. 
Stanovisko MŽP SR: Pri uvedenej investičnej akcii nie je možné uvádzať ako zodpovedného príslušný rezort. Treba zmeniť gesciu z rezortu MŽP SR na mesto a VÚC.

5. Rekonštrukcia Limpacherovského
 domu č. 201/II na Námestí sv. Trojice 
pre účel HBÚ				45 000 000,- Sk   2004-2006		(MH SR)
Rekonštrukciou domu č. 201/II  sa vyrieši problém HBÚ, ktorý dočasne sídli v prenajatých priestoroch, dom 201/II odpredalo mesto HBÚ za 1 Sk s tým, že HBÚ zabezpečí jeho rekonštrukciu. 
Stanovisko MH SR: Zmena objektu – budova bývalej mestskej knižnice na Kammerhofskej č. 16, finančné prostriedky - cca 20 mil. Sk budú vyčlenené v závislosti od pridelených prostriedkov zo štátneho rozpočtu.
6. Pokračovanie v podpore obnovy a rekonštrukcie historicky cenných domov  trvalého  bývania v MPR vo výške 80 %  podľa smernice MVRR SR č. 4/2001,  ktorou sa mení a dopĺňa Smernica MVRR SR č.8/1999	podľa prípravy    2003-2006
Rekonštrukciou  domov na bývanie v MPR sa opäť vráti život do týchto častí mesta a vyrieši sa problém s nedostatkom bytov. 

7. Obnova cirkevného komplexu
Banskoštiavnickej Kalvárie			50 000 000,- Sk    2004-2006 	(MK SR)
Banskoštiavnická Kalvária patrí medzi najväčšie a najkrajšie Kalvárie na Slovensku a v Európe. V súčasnosti je značne znehodnotená a vyžaduje si urýchlenú rekonštrukciu, mnohé objekty sú v havarijnom stave. 
Stanovisko MK SR: Podať žiadostí do Programu MK SR „Obnovme si svoj dom“

8. Obnova banských technických pamiatok
 zapísaných v zozname prírodného 
a kultúrneho dedičstva v Banskej Štiavnici 
a okolí						5 000 000,- Sk	    2004-2006	(MH SR, MŽP SR)
Banskú Štiavnicu v roku 1993 zapísali do Zoznamu svetového dedičstva. V telto lokalite sa nachádza viac ako 50 technických pamiatok dokumentujúcich históriu vývoja baníctva na Slovensku, tieto pamiatky sú v zlom až havarijnom stave a vyžadujú si bezodkladnú obnovu.  
Stanovisko MK SR: V prípade, že sa jedná o národné kultúrne pamiatky, je možné podať žiadosť  do Programu MK SR „Obnovme si svoj dom“.
Stanovisko MH SR: Finančné prostriedky je možné nárokovať predložením projektov, v rámci sektorového operačného programu priemysel a služby, nie priamo MH SR.
Stanovisko MŽP SR: Pri uvedenej investičnej akcii nie je možné uvádzať ako zodpovedného MŽP SR, treba zmeniť gesciu  na VÚC a obec.

9. Do obdobia deregulácie cien cestovného
 uhrádzať na autobusovú a železničnú 				2003-2006
dopravu do Banskej Štiavnice príspevok	8 500 000,- Sk želez.doprava	   (MDPT SR), VÚC
 na dopravné výkony vo verejnom záujme	3 000 000,- Sk autobus.doprava
Znovuotvorenie  regionálnej železničnej trate Hronská Dúbrava – Banská Štiavnica si vyžaduje len týždenne dotovať 174 tis. Sk na dopravné výkony vo verejnom záujme. Autobusová doprava nie je dotovaná, ale je absolútne nepostačujúca. Je potrebné zlepšiť autobusovú dopravu hlavne pre potreby študentov. 
Stanovisko MDPT SR: V prílohe č. 5 k zákonu č. 598/2004 Z. z. o štátnom rozpočte sú vyčlenené prostriedky na náhradu straty alebo jej časti pri zabezpečovaní výkonov vo verejnom záujme vo verejnej pravidelnej autobusovej doprave a na zabezpečenie obslužnosti územia. MDPT SR nemôže súhlasiť s tvrdením, že autobusová doprava nie je dotovaná, pripúšťa však, že straty, ktoré SAD a. s. Zvolen vznikajú, nie sú uhrádzané v plnej miere. O možnosti zlepšenia autobusovej dopravy pre študentov v regióne Banská Štiavnica je potrebné požiadať podľa § 29 b. zákona č. 168/1996 Z. z. o cestnej doprave v znení neskorších predpisov Úrad Banskobystrického samosprávneho kraja, ktorý schvaľuje cestovné poriadky a uzaviera s SAD a. s. Zvolen zmluvu o výkone vo verejnom záujme a poskytuje dopravcovi náhradu preukázanej straty.
Stanovisko Banskobystrického samosprávneho kraja: Podľa vyjadrenia BBSK názov akcie nie je z hľadiska autobusovej dopravy v súlade s platnou legislatívou. BBSK uzatvára v zmysle ustanovení zákona č. 168/1996 Z. z. o cestnej doprave v platnom znení zmluvy o výkone vo verejnom záujme na prímestskú autobusovú dopravu s jednotlivými dopravcami a nie je možné poskytnúť finančné prostriedky mestám, resp. obciam. Odbor dopravy Ú-BBSK poskytol mestu Banská Štiavnica kompletné informácie o spôsobe a metodike rozdeľovania dotácie na pravidelnú autobusovú dopravu. Dotácia poskytnutá dopravcovi SAD a. s. Zvolen je viazaná na schválené cestovné poriadky, ktorými je zabezpečovaná aj doprava v Banskej Štiavnici. 
Názov akcie z hľadiska železničnej dopravy nie je v súlade s platnou legislatívou v zmysle zákona č. 164/1996 Z. z. o dráhach v platnom znení. Zmluvy o výkone vo verejnom záujme v železničnej doprave uzatvára s dopravcom – Železničnou spoločnosťou a. s. Ministerstvo dopravy pôšt a telekomunikácií SR.

10. Sanácia následkov banskej činnosti 
na území mesta - strata vody poddolovaním  2 000 000,- Sk ročne	   2004-2006	(MH SR)
Sanáciou následkov banskej činnosti sa zaoberajú Rudné bane š. p. Banská Bystrica. 
Staré nefunkčné banské objekty ohrozujú bezpečnosť obyvateľov mesta a esteticky rušivo pôsobia na návštevníkov. 
Stanovisko MH SR:Projekt sanácie ukončený, na túto činnosť neboli plánované v rozpočte MH SR žiadne prostriedky, mesto nerokovalo s Rudnými baňami. Nezaradiť tento bod.

11. Ukončenie útlmového programu na lož. Banská 
  Štiavnica vrátane   rekultivácie háld 
  a odkaliska					140 000 000,- Sk	2004-2006	(MH SR)
Hlavnou úlohou útlmového programu je ukončenie rekultivácie háld a odkaliska.
Stanovisko MH SR: Finančné prostriedky na túto činnosťsú plánované.

12. Ukončenie prác na územnom pláne 
sídla Banská Štiavnica			1 000 000,- Sk	      2004		(MŽP SR)
Územný plán mesta je v záverečnej fáze. Finančná čiastka slúži na jeho dokončenie. 
Stanovisko MŽP SR: Nie je možné uvádzať ako zodpovedného MŽP SR, treba zmeniť gesciu na mesto.

13. Ukončenie rekonštrukcie objektu 
č. 17 ( 14/III ) na Kammerhofskej ulici
pre potreby železníc SR			10 000 000,- Sk	2004-2005	(MDPT SR)
Rekonštrukcia objektu 14/III pre Železnice SR by sa opravil ďalší dom v MPR, ktorý by slúžil svojmu účelu. V Banskej Štiavnici majú svoje objekty významné inštitúcie a firmy prevažne na svoje prevádzkové potreby.

14. Účelové podporovanie obnovy
 a revitalizácie historického prostredia 
Banskej Štiavnice v zmysle zákona 
č. 100/2002 Z. z.				13 000 000,- Sk	2004-2006	(MF SR)
V zmysle Dohovoru o ochrane svetového dedičstva je nutné postupne obnoviť historické 
prostredie tak, aby bolo obývateľné trvale žijúcimi obyvateľmi a aby svojou funkčnosťou 
a primeraným estetickým vzhľadom zodpovedalo svojmu významu.  

15. Obnova budovy Pacherštôlne pre 
potreby SAŽP					6 500 000,- Sk	      2004-2005		(MŽP SR)
Rekonštrukciou budovy Pacherštôlne sa vytvoria vhodné podmienky na fungovanie SAŽP.

Revitalizácia mesta Bardejov v rokoch 2003 – 2006

názov akcie			predpokl. náklady    realizácia v rokoch   rezort

1. Dlhodobé plánovanie procesu obnovy pamiatok – Radničné námestie. Podľa zákona č. 176/2002 Z. z. o ochrane a rozvoji územia Bardejova  
a.	rekonštrukcia Ul. Františkánov, Kláštorskej ul., Hviezdoslavovej ul., Baštovej ul.				25 000 000,- Sk    2004-2006		MK SR
b.	rekonštrukcia renesančnej radnice   10 700 000,- Sk       2004        MK SR
c.	obnova židovského suburbia – synagóga   45 000 000,- Sk  2004-2006  MK SR
d.	rekonštrukcia meštianskych domov – Radničné nám. č. 24, 25, 26 
                                                                                            18 000 000,- Sk  2004-2005 MK SR 
e.	obnova parku za bazilikou sv. Egídia	  8 000 000,- Sk  2004    MK SR
f.	rekonštrukcia hradieb a bášt fortifikačného systému mesta  38 000 000,- Sk 
 2004-2006 ( MK SR)
Stanovisko MK SR: Podať žiadosti do Programu MK SR „Obnovme si svoj dom“

2.	Podpora infraštruktúry pre ochranu pamiatok a rozvoj cestovného ruchu
a.	príprava a realizácia juhozápadného obchvatu Bardejova – št. cesta I/77, čím sa vyrieši vylúčenie dopravy z centrálnej mestskej zóny a odstránia sa negatívne dopady na stav historických objektov,
návrh riešenia: 							  (MDPT SR)
Stanovisko MDPT SR: Požadovaný juhozápadný obchvat mesta, cesta II/545 bol uvažovaný v ďalekom výhľade a ako cesta II. triedy spadá do kompetencie samosprávneho kraja.
b.  výstavba krytého zimného štadióna v Bardejove – vyrieši sa zlepšenie podmienok pre rozvoj cestovného ruchu,
návrh riešenia: mesto, Prešovský samosprávny kraj
c.  vybudovanie centrálneho záchytného parkoviska – vyrieši problém statickej dopravy v mestskej pamiatkovej rezervácii, nedostatok parkovacích plôch a súčasne sa zlepší infraštruktúra pre podporu cestovného ruchu
príprava 5 000 000,- SK     2004-2006		(MDPT SR
realizácia 300 000 000,- Sk    2004-2006		MŠ SR
40 000 000,- Sk 		2004		SZĽH, MDPT SR)
Stanovisko MDPT SR: MDPT SR nemá v rozpočtovej kapitole investičné prostriedky na predmetnú stavbu.
3.	Podpora pri zabezpečovaní propagácie Bardejova
a.	vydanie propagačných materiálov Bardejov – svetové dedičstvo
Turisticky vyspelé krajiny praktizujú pri propagácii vlastnej krajiny marketingovú stratégiu propagácie najvýznamnejších a najpríťažlivejších atraktivít. Aplikáciou tohto postupu v podmienkach Slovenska sa zadefinujú prioritné atraktivity, medzi ktoré patria okrem iného aj lokality zapísané v Zozname svetového dedičstva. Na realizáciu tejto potreby je nevyhnutné zabezpečiť celý komplex propagačných materiálov a s tým spojené financovanie celého systému propagácie.
b.	výstavy cestovného ruchu v zahraničí 				(MH SR)
Stanovisko MH SR: Je potrebné predložiť projekt v rámci sektorového operačného programu priemysel a služby, SACR.

4.	Skvalitnenie príjmu televízneho signálu – Markíza
Návrh riešenia: nie je v kompetencii medzirezortnej komisie

Požiadavky na opravy a údržbu objektov v správe Šarišského múzea umiestnených v MPR Bardejov

názov akcie							predpokl. náklady    

1. Objekt  - Meštiansky dom
Radničné námestie 13, Bardejov					2 000 000,- Sk
Výmena strešnej krytiny , zateplenie podkrovia,  opravy a výmaľba fasády,  výmena dlažby vo   výstavných priestoroch.
Stanovisko MK SR: Podať žiadosť do Programu MK SR „Obnovme si svoj dom“

2. Objekt – Meštiansky dom
Radničné námestie 27, Bardejov						1 500 000,- Sk
-Výmena strešnej krytiny, zateplenie podkrovia, opravy a výmaľba fasády, výmena dlažby vo   výstavných priestoroch
Stanovisko MK SR: Podať žiadosť do Programu MK SR „Obnovme si svoj dom“

3. Objekt – Meštiansky dom
Rhodyho 2, Bardejov							3 000 000,- Sk
Výmena strešnej krytiny, - úprava podkrovia na účely depozitov, - opravy a výmaľba fasády, - sprístupnenie a úprava pivničných priestorov

4. Objekt – Meštiansky dom
Rhodyho 3, Bardejov							800 000,- Sk
Výmena strešnej krytiny , - zateplenie podkrovia,  opravy a výmaľba fasády, 
Stanovisko MK SR: Podať žiadosť do Programu MK SR „Obnovme si svoj dom“

5. Objekt
Rhodyho 4, Bardejov							800 000,- Sk
Výmena strešnej krytiny ,  zateplenie podkrovia,  opravy a výmaľba fasády, 

6. Objekt
Rhodyho 5, Bardejov							800 000,- Sk
Výmena strešnej krytiny ,  zateplenie podkrovia,  opravy a výmaľba fasády, 
Stanovisko MK SR : Podať žiadosť do Programu MK SR „Obnovme si svoj dom“

7. Objekt – bašta  (časť opevnenia)
Veľká bašta, Bardejov							500 000,- Sk
Úpravy a výmaľba fasády  a prístupového schodiska,
Stanovisko MK SR: Podať žiadosť do Programu MK SR „Obnovme si svoj dom“

8. Objekt – bašta  (časť opevnenia)
Červená bašta, Bardejov							100 000,- Sk
Opravy a výmaľba fasády
Stanovisko MK SR: Podať žiadosť do Programu MK SR „Obnovme si svoj dom“

9. Objekt – bašta  (časť opevnenia)
Školská bašta, Bardejov							300 000,- Sk
Úprava interiéru, opravy a výmaľba fasády, 
Stanovisko MK SR : Podať žiadosť do Programu MK SR „Obnovme si svoj dom“

 Revitalizácia mesta Spišské Podhradie v rokoch 2003 až 2006

názov akcie			predpokl. náklady    realizácia v rokoch   rezort

1. Dostavba ZŠ – 1. etapa	31 000 000,- Sk	2003-2004
                      -  2. etapa	40 000 000,- Sk	2005-2006		(MŠ SR)
Dve existujúce školy s nedostatočnou kapacitou. Deti prvého stupňa cestujú do školy do susednej obce Jablonov. ZŠ na Školskej ulici bola postavená v roku 1956 a budova  na Palešovom  nám. č. 9, v ktorej sídli ZŠ, bola postavená v l8. stor.
V súčasnosti je ukončená verejná súťaž na výber dodávateľa stavby.
Stanovisko MŠ SR: Ministerstvo školstva SR nedisponuje s finančnými prostriedkami na financovanie rozostavaných školských stavieb. Tieto finančné prostriedky sú v kapitole Ministerstva financií SR. Ministerstvo školstva SR iba určuje priority dokončovania rozostavaných školských objektov. MŠ SR nemôže zabezpečiť uvedené výšky finančných prostriedkov na dostavbu ZŠ z vyššie  uvedených dôvodov. 

2. Čistiareň odpad. vôd 	16 500 000,- Sk	2003-2005
     a kanalizácia		14 500 000,- Sk				(MŽP SR)
ČOV  a kanalizácia je rozostavaná. Výstavba bola začatá v roku 1991. Vyústenie kanalizačných prípojok rod. domov v 30 % končí vo vodnom toku Margecianka a Lučanka . Ukončenie výstavby vyrieši odkanalizovanie mesta a Spišskej Kapitule. ČOV bude využitá pre čistenie odpadových vôd cca 4 200 obyvateľov.
Stanovisko MŽP SR: Pri uvedenej investičnej akcii nie je možné uvádzať ako zodpovedného MŽP SR. Iné je gescia a výkon štátnej správy napr. za zákon o verejných vodovodoch a verejných kanalizáciách a možná podpora investičnej výstavby environmentálnej infraštruktúry formou parciálnych dotácií (možnosť kofinancovania) a iné priame finančné zabezpečenie a investorstvo, ktoré už zabezpečujú vodárenské spoločnosti a.s. (akcionármi sú v nich samosprávne orgány). Na základe uvedeného treba zmeniť gesciu z rezortu MŽP SR na VÚC a mesto.

3. Uzavretie skládky		3 990 000,- Sk		2004-2005		(MŽP SR)
 komunálneho odpadu	
Rozhodnutím štátu bola v roku  2000 ukončená prevádzka neregulovaných skládok odpadu. Túto skládku je potrebné uzavrieť a rekultivovať. Na uzavretie a rekultiváciu existuje projektová dokumentácia a stavebné povolenie. Do 31.7.2000 skládka bola prevádzkovaná na základe udelenia osobitných podmienok od 1.8.2000 bola uzatvorená a zabezpečený bol odborný posudok na uzavretie rekultivovanej skládky. V roku 2001 sa začalo s rekultiváciou, kde bolo vyčerpaných 1 620 000,–Sk.
Stanovisko MŽP SR: Pri uvedenej investičnej akcii nie je možné uvádzať ako zodpovedného MŽP SR. Iné je gescia a výkon štátnej správy. Na základe uvedeného treba zmeniť gesciu z rezortu MŽP SR na VÚC a mesto.

4. Povodňová ochrana 		8 500 000,- Sk		2004-2005	(MŽP SR)
   vodného toku Lúčanka
Vodný tok Margecianka a jej pravostranný prítok Lučanka pri povodniach v rokoch 1997 – 1999 spôsobili značné škody na súkromnom a verejnom majetku.
Stavba povodňovej ochrany vodného toku Margecianka a Lučanka je zaradená do projektu „Povodne na území Slovenska v r. 1997 až 1999, odstránenie následkov a preventívne opatrenia“.
Stanovisko MŽP SR: Je potrebné zmeniť gesciu z rezortu MŽP SR na VÚC a mesto.

5. Reštaurovanie Mariánskeho stĺpa	2 600 000,- Sk		2003-2005	(MK SR)
Mariánsky stĺp stráca svoju pôvodnú výpovednú hodnotu, je značne zdeštruovaný s narušenou statikou a celý jeho technický stav sa dá označiť ako havarijný.
V roku 2003 mesto na jeho obnovu dostalo 150 000,- Sk z fondu PRO SLOVAKIA.
Stanovisko MK SR: Podať žiadosť do Programu MK SR „Obnovme si svoj dom“

6. Obnova evanjelického kostola       560 000,- Sk		2004	(MK SR)
Je to jedna z dominánt mesta,  ktorú mesto udržiava z vlastných prostriedkov, pretože evanjelická komunita je tu veľmi malá. Časť rekonštrukcie sa vykonala za finančnej pomoci Pro Slovakia, potrebná je oprava vonkajšej fasády a odvlhčenie muriva.
Stanovisko MK SR : Podať žiadosť do Programu MK SR „Obnovme si svoj dom“

7. Nájomné byty odlišného
 štandardu pre rómskych obyvateľov
 Mesta Spišské Podhradie 
– lokalita Rybníček			11 624 080,- Sk	2003-2004	(MVRR SR)
Výstavbou nájomných obecných bytov odlišného štandardu pre rómskych obyvateľov mesto sleduje niekoľko cieľov:
1)	Presťahovať Rómov z hygienicky  a technicky nevyhovujúcich  mestských domov na námestí
2)	Presťahovať Rómov a  dať im možnosť vlastnou prácou podieľať sa na výstavbe nových bytov
3)	Na záhradkách pri týchto domoch naučiť Rómov pestovať zeleninu a ovocie pre vlastnú potrebu
4)	Uvoľnené domy rekonštruovať na nájomné byty

8. Úprava námestia			13 200 000,- Sk  	2004-2006	(MK SR)
Námestie je  neodmysliteľnou súčasťou pamiatkovej zóny Spišského Podhradia s množstvom  sídelných kultúrnych pamiatok.  Námestie nezmenilo svoj šat od roku l950, kedy boli do námestia vstavané parky .Tieto v súčasnosti  nerezonujú s urbanistickou koncepciou námestia. Potrebné je vypracovať projektovú dokumentáciu a následne na to realizovať aj samotnú úpravu.
Stanovisko MK SR: Podať žiadosť do Programu MK SR „Obnovme si svoj dom“

9. Rekonštrukcia meštianskych domov 16 000 000,- Sk  	2004-2005	(MVRR SR)
na ul. Starý jarok č. 44 a 45
č. ÚZPF 761
Projektová dokumentácia rekonštrukcie je pred ukončením. Zámerom rekonštrukcie meštianskych domov, ktoré sú navzájom prepojené, sa  vytvorí polyfunkčný  dom s 2l  bytovými jednotkami. Domy sú  zapísané v zozname kultúrnych pamiatok .
Stanovisko MK SR: Podať žiadosť do Programu MK SR „Obnovme si svoj dom“

10. Rekonštrukcia náučného chodníka 	250 000,- Sk	 2004	(MK SR)
Sivá Brada – Žehra
Obnova turistických informačných tabúľ v lokalite zapísanej do Zoznamu svetového, prírodného a kultúrneho dedičstva UNESCO.
Stanovisko MK SR a: Podať žiadosť do Programu MK SR „Obnovme si svoj dom“

11. Rekonštrukcia meštianskeho domu	9 000 300,- Sk	    2004-2005	(MVRR SR)
 na Palešovom nám. č. 25
č. ÚZPF 732
Uvedený meštiansky dom ,ktorý je súčasťou meštianskych domov  pamiatkovej zóny mesta toho času obývajú rómski občania  a je vo veľmi zlom stavebno-technickom stave až havarijnom. Potrebné je vypracovať PD na urýchlenú obnovu a opravu a zrealizovať stavbu.
Stanovisko MK SR : Podať žiadosti do Programu MK SR „Obnovme si svoj dom“

12. Rekonštrukcia múzea			4 500 000,- Sk	    2004-2005	(MK SR)
č. ÚZPF 725
Meštiansky dom na Palešovom námestí č.10    patrí medzi  najstaršie  domy v pamiatkovej zóne. Postavený bol v roku l609. Keďže je  výhodne situovaný a vyhovuje aj jeho vnútorné dispozičné riešenie, je  naším zámerom zriadiť v tomto dome múzeum, ktoré  tak chýba nášmu mestu. Potrebné je vypracovať projekt na opravu tohto objektu a zrealizovať samotnú stavbu.
Stanovisko MK SR : Podať žiadosť do Programu MK SR „Obnovme si svoj dom“

13. Obnova židovskej synagógy		2 000 000,- Sk	    2004	(MK SR)
č. ÚZPF 10945
Židovská synagóga v Sp. Podhradí je poslednou zachovanou synagógou na Spiši. S jej opravou a obnovou sa začalo už v r. 1996. Pre zachovanie historických hodnôt je potrebné vykonať úpravu a obnovu interiérových omietok s konzervátorskými prácami, ukončiť rozpracovanosť muzeálnej časti  expozície JUDAÍK.
Potrebná je i úprava priestorov nádvoria so záhradnou architektúrou.
Stanovisko MK SR: Podať žiadosť do Programu MK SR „Obnovme si svoj dom“

14. Rekonštrukcia štátnej cesty č. 018176	2 200 000,- Sk	     2004	(MDPT SR)
Sp. Podhradie – mestská časť Katúň 
Mestská časť Katúň je od Sp. Podhradia vzdialená 6 km. Autobus tam premáva len  trikrát do dňa. Na cestovanie ľudia používajú osobné motorové vozidlá, ktoré jazdia po nekvalitnom povrchu vozovky. SSC v roku 2001 vykonala opravu v úseku 1,4  km. Je veľmi potrebné opravu dokončiť.
Stanovisko MDPT SR: Cesta III/018176 Spišské Podhradie – Katúň je v kompetencii samosprávneho kraja.

15. Projektová príprava a realizácia 
južného obchvatu mesta				 	2004-2006	(MDPT SR)
Z dôvodu vylúčenia nákladnej dopravy z Pamiatkovej zóny mesta a MPR Spišská Kapitula je nutné začať s projektovou prípravou a následnou realizáciou výstavby južného obchvatu mesta, tak ako je to schválené v Územnoplánovacej dokumentácii VÚC Prešovského samosprávneho kraja v následnosti na prípravu realizácie diaľnice D1 v úseku Nemešany – Beharovce.
Stanovisko MDPT SR: V súčasnosti bola prepracovaná územno-projektová dokumentácia Spišské Podhradie s riešením obchvatu cesty II/547 Spišské Podhradie – Spišské Vlachy, z dôvodu odľahčenia a vylúčenia prejazdu Spišskou Kapitulou a centrom Spišského Podhradia. Predmetná cesta II. triedy je v kompetencii samosprávneho kraja.

16. Rekonštrukcia a modernizácia
kanónie č. 2, Spišská Kapitula
č. ÚZPF 781					11 706 000,- Sk    2003-2006      (MK SR)
Záchrana národnej kultúrnej pamiatky,  kanonický dom č.2
Ide o rekonštrukciu strechy (výmena niektorých drevených prvkov krovu a zakrytie celého objektu dreveným šindľom) , statické zabezpečenie objektu.
Stanovisko MK SR: Podať žiadosť do Programu MK SR „Obnovme si svoj dom“

17. Rekonštrukcia a modernizácia
kanónie č. 6, Spišská Kapitula
č. ÚZPF 3060					6 439 000,- Sk	   2003-2006	(MK SR)
Záchrana národnej kultúrnej pamiatky , kanonický dom č.6.
Ide o rekonštrukciu strechy (výmena niektorých drevených prvkov krovu a zakrytie celého objektu dreveným šindľom) , chemické ošetrenie krovu a stropov, statické zabezpečenie objektu.
Stanovisko MK SR : Podať žiadosť do Programu MK SR „Obnovme si svoj dom“

Program revitalizácie NKP Spišský hrad v rokoch 2003 - 2006

názov akcie			predpokl. náklady    realizácia v rokoch   rezort

1. Realizácia vodovodnej prípojky a ČOV		10 000 000,- Sk    2005-2006  
(štrukturálne fondy EU)
Realizácia vodovodnej prípojky a ČOV je pri každoročnom náraste návštevníkov nevyhnutná, bude riešiť dlhodobý problém so zásobovaním pitnou vodou v areáli hradu. V súčasnosti sa prívod vody zabezpečuje provizórne zo studne pod hradom a hrad je v Okresnom hygienickom ústave vedený ako potenciálne stredisko nákazy. Odpad je vyvážaný zo žumpy. Riešenie vodovodnej prípojky a ČOV dáva možnosť pokračovať v revitalizácii stredného nádvoria, ktoré je hlavným komunikačným centrom hradu.

2. I. etapa - rekonštrukcia románskeho paláca
vrátane výtvarno-priestorového riešenia interiéru  18 000 000,- Sk r. 2006  MK SR +  
           granty EU
V prvej etape sa obnova  záchrana palácových priestorov zamerá na rekonštrukciu a záchranu románskeho paláca, bude znamenať záchranu architektonicky najstaršej a najcennejšej súčasti hradného areálu. V súčasnosti hrozí havária najmä klenebného systému suterénu paláca. Súčasťou etapy bude aj prezentácia paláca ako priestoru so širším kultúrno-spoločenským využitím.

3. Informačný systém hradu
-	v širšom okolí hradu na prístupových komunikáciách
-	v areáli hradu so zmeraním na návštevníka     4 000 000,- Sk , r. 2004-2006,  (MH SR) 
z vypísaných 
programových opatrení pre čerpanie grantov z EÚ
Realizácia informačného systému by mala : - prepojiť Spišský hrad s okolím, navigovať návštevníka v mikroregióne smerom ku kultúrnej pamiatke
-	orientovať návštevníka v areáli hradu, poskytnúť mu základnú informáciu o histórii a stavebnom vývoji
Informačný systém by mal byť realizovný kombinovanou formou pútačov, tabúľ v širšom okoli aj v areáli hradu, v areáli hradu riešenie aj prostredníctvom zvukových informácií (od oznamu začiatku prehliadky hradu so sprievodcom, cez stručnú informáciu a navigáciu individuálneho návštevníka, ktorý chce areál prejsť individuálne bez sprievodcu, upozornenie na konanie špeciálnych kultúrnych podujatí, podfarbenie prehliadky interiérov dobovou hudbou a pod.). Riešenie variabilného modelu celkového ozvučenia areálu pre  špeciálne kultúrne podujatia.

Revitalizácia Vlkolínca v rokoch 2003 – 2006

názov akcie			predpokl. náklady    realizácia v rokoch   rezort

1. Pravidelná obnova a údržba objektov
 národných kultúrnych pamiatok		3 000 000,- Sk ročne	 priebežne vlastníci, mesto
Stanovisko MK SR : Podanie žiadostí do Programu MK SR „Obnovme si svoj dom“

2. Humanizácia dopravného systému 
vo Vlkolínci v kontexte rozvoja cestovného
ruchu			100 000 000,- Sk    2003-2006 eurofondy,   (MH SR), mesto,
									cudzí investor
Predmetným dopravným systémom (pozemná lanovka) sa komplexne vyrieši prístup návštevníkov i obyvateľov obce do tejto lokality a okolia – SKIPARK a pod.
Stanovisko MH SR: Je potrebné predložiť projekt v rámci sektorového operačného programu priemysel a služby.
Stanovisko MK SR: Riešenie musí byť v súlade s podmienkami ochrany lokality svetového dedičstva, preto je potrebná úzka spolupráca s príslušným krajským  pamiatkovým úradom.

3. Dostavba cca 10 nových objektov
 pre bývanie spolu s hospodárskym zázemím  30 000 000,- Sk  2004-2010         vlastníci
Dostavbou objektov na pôvodných vyhorených parcelách 	v zmysle územného plánu zóny Ružomberok – Vlkolínec sa zhodnotí urbanistické prostredie lokality.
Stanovisko MK SR : Riešenie musí byť v súlade s podmienkami ochrany lokality svetového dedičstva, preto je potrebná úzka spolupráca s príslušným pamiatkovým úradom.

4. Zriadenie domu UNESCO 
spolu s domom pre bývanie        5 000 000,- Sk   2006  eurofondy, štát (MK SR,   
                                                                                    MH SR), mesto, vlastník
Predná časť dvojdomu by slúžila ako dom UNESCO s propagáciou lokality a možnosťou ubytovania, zadná časť by slúžila na trvalé bývanie spolu s hospodárskym zázemím pre podnikateľské aktivity (šindliarska dielňa a pod.).
Stanovisko MH SR: Je potrebné predložiť projekt v rámci sektorového operačného programu priemysel a služby.
Stanovisko MK SR: Uvedený objekt nie je národná kultúrna pamiatka, preto nie je možné financovanie z Programu „Obnovme si svoj dom“. Riešenie musí byť v súlade s podmienkami ochrany lokality svetového dedičstva, preto je potrebná úzka spolupráca s príslušným krajským  pamiatkovým úradom.

5. Obnova krajiny, ochrana pôdneho 
fondu a údržba Vlkolínca s okolím   5 000 000,- Sk   2004-2010 eurofondy, štát (MŽP SR, 
MH SR), mesto, obč.združenie  „OZ Vlkolínec“
Obnovou krajiny sa zachová štruktúra pôvodných terasovitých políčok, následnou údržbou spolu so zriadením sadu bude možnosť uchovávať krajové odrody
Stanovisko MH SR: Opraviť zdroje, nie MH SR, ale MP SR.
Stanovisko MŽP SR: Je potrebné vypustiť gesciu MŽP SR.

6. Zriadenie rozhľadne na Sidorove 
– rozšírenie ponuky aktivít v cestovnom ruchu  1 000 000,- Sk  2003-2005  eurofondy, štát 
(MH SR)         
                                                                                                       mesto, OZ ,
Zriadením rozhľadne sa vytvorí turisticky atraktívna aktivita, ktorá rozšíri ponuku služieb v Cestovnom ruchu vo Vlkolínci a okolí.
Stanovisko MK SR: Riešenie musí byť v súlade s podmienkami ochrany lokality svetového dedičstva, preto je potrebná úzka spolupráca s príslušným krajským  pamiatkovým úradom.

7. Zriadenie objektu kultúrno-spoločenskej 
funkcie v priestore za obchodom    5 000 000,- Sk  2010  eurofondy, štát (MK SR, MŠ SR),
								   mesto, cudzí investor
Zriadením objektu kultúrno-spoločenskej funkcie v zmysle návrhu ÚPN-Z by sa rozšírila ponuka pre návštevníkov – stravovanie, ubytovanie, výstavné účely, verejné WC.
Stanovisko MK SR: (nie finančná participácia) Riešenie musí byť v súlade s podmienkami ochrany lokality svetového dedičstva, preto je potrebná úzka spolupráca s príslušným krajským  pamiatkovým úradom.
Stanovisko MŠ SR: Ministerstvo školstva SR nedisponuje s finančnými prostriedkami na financovanie uvedeného projektu.

8. Zakúpenie minibusu 4x4 
pre prepravu 12 osôb		1 000 000,- Sk   2004  eurofondy, štát (MDPT SR), mesto
Zakúpením vozidla 4x4 sa výrazne zlepší súčasná kvalita prepravy Vlkolínčanov a rozšíri sa možnosť prepravy i pre návštevníkov.

9. Doplnenie informačného systému 
Vlkolínec na štátnych komunikáciách a v meste 
spolu s údržbou už existujúceho IS    500 000,- Sk  2003-2004 a stály    štát (MK SR, MDPT 
SR, MHSR),mesto                                                                                                      
Dobudovaním informačného systému na štátnych komunikáciách, v meste a okolí sa zlepší informovanosť s kvalitným nasmerovaním návštevníkov do lokality svetového dedičstva.
Stanovisko MH SR: MH SR vyškrknúť, nie je v jeho kompetencii.
Stanovisko MK SR: (odborná spolupráca, nie financovanie projektu) Ministerstvo vnútra SR pripravilo po prerokovaní na MK SR Vyhlášku MV SR č. 225/2004 Z. z., z 29. marca 2004,  ktorou sa vykonávajú niektoré ustanovenia zákona NR SR o premávke na pozemných komunikáciách v znení neskorších predpisov, kde značka návesť pred kultúrnym alebo turistickým cieľom (č. D 68) informuje o významnom kultúrnom alebo turistickom cieli (napríklad hrad, zámok, kúpeľné miesto, jaskyňa a pod) alebo oblasti, na značke možno použiť vhodný nápis, symbol alebo siluetu konkrétneho cieľa. Značky č. D 69a, D69b – Kultúrny alebo turistický cieľ, alebo Komunálny cieľ D69c informujú vhodným nápisom, symbolom alebo siluetou o smere, prípadne o vzdialenosti k vyznačenému kultúrnemu, turistickému alebo komunálnemu cieľu (napríklad radnica, divadlo, múzeum, galéria a pod.).     
Predložený návrh rieši v zmysle úlohy B. 1 uznesenia vlády SR č. 948  z 8. októbra 2003 možnosť označovania kultúrnych alebo turistických cieľov informatívnymi zvislými dopravnými značkami (D68 a D69a až c). MK SR v rámci medzirezortného pripomienkového konania uplatnilo pripomienky v záujme jednotného užívania a všeobecnej zrozumiteľnosti  najmä pre cudzincov. 

10. Zriadenie parkoviska pre domácich
a návštevníkov s realizovaním verejných WC  2 000 000,- Sk  2003-2006  štát ,mesto
Zriadenie parkoviska v tesnej blízkosti Vlkolínca spolu s realizovaním verejných WC vyrieši problematiku parkovania vozidiel v obci. Zriadením – dobudovaním prírodného parkoviska pod obcou a na rázcestí v Trlenskej doline sa zlepší parkovanie pre návštevníkov.

11. Požiarne zabezpečenie obce 
so zriadením požiarnej hliadky	2 000 000,- Sk    2003-2006      štát (MV SR), mesto
V zmysle spracovaného generelu požiarnej ochrany Vlkolínca a jeho realizáciou sa zvýši požiarne zabezpečenie tejto drevenej obce. Taktiež zriadením funkčnej požiarnej hliadky sa riziko požiaru značne zníži.
Stanovisko MV SR: Na základe stanoviska Prezídia Hasičského a záchranného zboru k predloženej správe upozorňujeme, že riešenie požiarneho zabezpečenia obce je na základe generelu požiarnej ochrany Vlkolínca spracovaného v roku 1996. Dňa 1. apríla 2002 nadobudol účinnosť zákon č. 314/2001 Z. z. o ochrane pred požiarmi upravujúci otázky zabezpečenia požiarnej ochrany obcami a 1. marca 2004 nadobudla účinnosť vyhláška MV SR č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb, a preto je potrebné odporúčania a závery v citovanom generele prehodnotiť v nadväznosti na uvedené predpisy. K upravenému generelu sa vyjadrí Krajské riaditeľstvo Hasičského a záchranného zboru v Žiline.

12. Rozvoj kultúrno-spoločenských
podujatí v obci s propagáciou na rôznych
výstavách, internetovej stránke a pod.	100 000,- Sk ročne	stály   štát (MK SR), mesto, 
OZ
Zvýšenou aktivitou kultúrno-spoločenského života najmä v letnom období sa návštevníkom rozšíri ponuka žiadaných akcií.
Stanovisko MK SR: Podanie žiadostí do Grantového systému  MK SR.

13. Rozvoj cestovného ruchu 
– oživenie tradičných ľudových remesiel, 
agroturistika, zriadenie salaša, konský povoz
 a pod. spolu so zriadením centra služieb CR.	3 000 000,- Sk  2003-2006 a stály 
            štát (MH SR, MK SR,)
									mesto, OZ
Zriadením predmetných funkcií cestovného ruchu sa zatraktívni prostredie a zvýši sa ponuka žiadaných služieb.
Stanovisko MH SR: Opraviť zdroj financovania, oblasť vidieckej turistiky a agroturistiky je v pôsobnosti rezortu MP SR. Je možné čerpať finančné prostriedky v rámci sektorového operačného programu priemysel a služby, po predložení projektu. 
Stanovisko MK SR: Podanie žiadostí do Grantového systému  MK SR.

14. Oživenie funkcií hospodárenia
a chovateľstva				    2 000 000,- Sk    2004-2006 a stály  štát (MP SR, MH 
    SR), mesto, OZ
Oživením uvedených funkcií hospodárenia a chovateľstva sa lokalite navrátia pôvodné činnosti dotvárajúce prostredie.
Stanovisko MH SR: Opraviť zdroj financovania, oblasť chovateľstva je v pôsobnosti rezortu MP SR. Je možné čerpať finančné prostriedky v rámci sektorového operačného programu priemysel a služby, po predložení projektu.

15. Projekty sociálnej a zdravotnej pomoci  2 000 000,- Sk   2005-2006 a stály  štát (MPSV 
SR, MZ SR), VÚC,
a 100 000,- Sk ročne    mesto
Zriadením priestoru podávania teplej stravy – jednoduchých jedál nielen pre návštevníkov, ale i starších obyvateľov, zriadením miestnosti pre zdravotnú starostlivosť a rôznymi príspevkami a službami v oblasti sociálnej a zdravotnej pomoci sa miestnym občanom ťažšie podmienky bývania zlepšia.

Program revitalizácie obce Žehra v rokoch 2003 – 2006

názov akcie			predpokl. náklady    realizácia v rokoch   rezort

1. Kanalizácia a prečerpávacia    15 000 000,- Sk       2004-2005		(MŽP SR)
stanica odpad. vôd		      14 000 000,- Sk        2005-2006              (MŽP SR)
Obec Žehra je jediná v susedstve okolitých obcí,  ktoré už majú vybudované kanalizácie a ČOV. Veľkokapacitná ČOV je v susednej obci Granč Petrovce, do ktorej sa chce obec Žehra napojiť pomocou prečerpávačky.
Stanovisko MŽP SR: Pri uvedenej investičnej akcii nie je možné uvádzať ako zodpovedného MŽP SR. Iné je gescia a výkon štátnej správy napr. za zákon o verejných vodovodoch a verejných kanalizáciách a možná podpora investičnej výstavby environmentálnej infraštruktúry formou parciálnych dotácií (možnosť kofinancovania) a iné priame finančné zabezpečenie a investorstvo, ktoré už zabezpečujú vodárenské spoločnosti a.s. (akcionármi sú v nich samosprávne orgány). Na základe uvedeného treba zmeniť gesciu z rezortu MŽP SR na VÚC a obec.

2. Rozšírenie ČOV
sídlisko Dreveník		       7 000 000,- Sk          2004-2005		(MŽP SR)
V poslednom období obec pristavala na sídlisku Dreveník 41 nájomných bytov. Ich kanalizácia je zaistená v jestvujúcej ČOV, ktorej kapacita nestačí a preto je potrebné čo najskôr ČOV rozšíriť. Súvisí to aj s ďalšou výstavbou nájomných bytov.
Stanovisko MŽP SR: Pri uvedenej investičnej akcii nie je možné uvádzať ako zodpovedného MŽP SR. Iné je gescia a výkon štátnej správy napr. za zákon o verejných vodovodoch a verejných kanalizáciách a možná podpora investičnej výstavby environmentálnej infraštruktúry formou parciálnych dotácií (možnosť kofinancovania) a iné priame finančné zabezpečenie a investorstvo, ktoré už zabezpečujú vodárenské spoločnosti a.s. (akcionármi sú v nich samosprávne orgány). Na základe uvedeného treba zmeniť gesciu z rezortu MŽP SR na obec a VÚC.

3. Nájomné byty odlišného štandardu,  20 000 000,- Sk     2004-2005
sídlisko Žehra – Dreveník	      	       15 000 000,- Sk	  2005-2006	  (MVRR SR)
Na sídlisku Žehra – Dreveník  vlastní obec 12 bytoviek, ktorých strechy sú v havarijnom stave. Obec navrhuje bytovky zastrešiť a v podkroví vytvoriť byty pre 24 rodín.

1.	Rekonštrukcia kultúrneho domu
a okolia				     12 000 000,- Sk     2005-2006	(MVRR SR)
Strecha kultúrneho domu je momentálne v dezolátnom stave, do budovy miestami zateká. V podkroví by sa využili priestory na podnikanie v cestovnom ruchu.

2.	Rekonštrukcia starej sýpky
- zriadenie TIC Žehra			     6 000 000,- Sk         2004-2005	(MVRR SR)
Stará sýpka sa nachádza pri parkovisku pod kostolom sv. Ducha. Vzhľadom na to, že na parkovisku nie je vhodné miesto na oddych, ani na kúpu rôznych propagačných materiálov, pohľadníc a suvenírov, je potrebné zriadiť turistické informačné centrum, ktoré by bolo súčasťou sezónneho občerstvenia.

3.	Výstavba dvoch nájomných domov
 Hodkovce				       14 000 000,- Sk	   2004-2005	 (MVRR SR)
V Hodkovciach je zamestnaných asi 100 pracovníkov v dvoch firmách Social transform a Eurodreveník. Väčšinou sú to mladí ľudia, ktorí dochádzajú za prácou. Na základe žiadostí týchto zamestnancov chce obec vystavať dva bytové domy.

4.	Rekonštrukcia dreveného zábradlia
ku kostolu, oplotenie okolo kostola		600 000,- Sk	     2004-2005	    (MK SR)
Ku kostolu sv. Ducha sa vystupuje po 102 schodoch, popri ktorých je drevené zábradlie v dezolátnom stave. Vzhľadom na bezpečnosť a význam národnej kultúrnej pamiatky – kostola sv. Ducha, je potrebné zabezpečiť jeho obnovu.					
Stanovisko MK SR : Podanie žiadostí do Programu MK SR „Obnovme si svoj dom“

5.	Rekonštrukcia turistického chodníka
 Žehra – Dreveník – Spišský hrad – Žehra     200 000,- Sk       2005	 (MK SR)
Stanovisko MK SR : Podanie žiadostí do Programu MK SR „Obnovme si svoj dom “.

6.	Podpora na vydanie propagačných	200 000,- Sk     2004
materiálov obce Žehra a okolia		200 000,- Sk      2005		(MH SR)
Kostol sv. Ducha je vzácny svojimi freskami, ktoré obdivujú odborníci na celom svete. Obec sa občas zúčastňuje na výstavách cestovného ruchu doma aj v zahraničí.
Stanovisko MH SR: Finančné prostriedky je možné čerpať po predložení projektu, v rámci sektorového operačného programu priemysel a služby, SACR.

7.	Výstavba vodovodu,
parkovisko pod Spišským hradom       5 000 000,- Sk     2004-2005	(MŽP SR)
Spišský hrad láka rok čo rok viac návštevníkov, ktorí v rámci prehliadky si potrebujú aj oddýchnuť, vypiť kávu, použiť WC. Prívod úžitkovej vody na Spišskom hrade je v dezolátnom stave, preto sa denne dováža cisternami zo Spišského Podhradia. Zďaleka to však nestačí, preto je potrebné dotiahnuť na parkovisko pod Spišským hradom pitnú vodu, na ktorú sa napojí aj prevádzkovateľ Spišského hradu.
Stanovisko MŽP SR: Pri uvedenej investičnej akcii nie je možné uvádzať ako zodpovedného MŽP SR. Iné je gescia a výkon štátnej správy napr. za zákon o verejných vodovodoch a verejných kanalizáciách a možná podpora investičnej výstavby environmentálnej infraštruktúry formou parciálnych dotácií (možnosť kofinancovania) a iné priame finančné zabezpečenie a investorstvo, ktoré už zabezpečujú vodárenské spoločnosti a.s. (akcionármi sú v nich samosprávne orgány). Na základe uvedeného treba zmeniť gesciu z rezortu MŽP SR na obec a VÚC.

8.	Výstavba sociálnych zariadení,
malá ČOV, parkovisko pod Sp. hradom   10 000 000,- Sk   2005-2006	(MŽP SR)
Parkovisko, ktoré je pod Spišským hradom nemá zabezpečené WC. Ľudia, ktorí vystúpia z dopravných prostriedkov musia ísť peši až do hradného komplexu, kde sa WC síce nachádza, ale je tak často bez vody, že je zatvorené. Vzhľadom na význam tejto národnej kultúrnej pamiatky zapísanej v Zozname svetového dedičstva je potrebné zabezpečiť pre návštevníkov túto základnú infraštruktúru.
Stanovisko MŽP SR: Treba zmeniť gesciu z rezortu MŽP SR na obec, prípadne VÚC.

9.	Výstavba turistického informačného centra (TIC)
parkovisko pod Sp. hradom			4 000 000,- Sk       2005	(MH SR)
Úlohou TIC bude ponúkať ubytovacie priestory a zviditeľniť aj iné národné kultúrne pamiatky tejto oblasti, ako aj faunu a flóru, ako napríklad Dreveník, Sobotisko a iné.

10.	Rekonštrukcia prístupovej cesty 
k Spišskému hradu	          			2 000 000,- Sk  2004		(MDPT SR)
Táto cesta je uvítacou bránou k Spišskému hradu, preto je potrebné ju dokončiť. 
Stanovisko MDPT SR: Z hľadiska funkčnosti a technických parametrov nespĺňa cesta III/018180 podmienky zaradenia do kategórie ciest I. triedy a musí zostať v správe a majetku samosprávneho kraja. Cesta k hradu je účelová komunikácia v správe a majetku obce.

11.	Rozvoj cestovného ruchu
fiakrovanie konským záprahom,
vyznačenie trás Žehra, Hodkovce, Sp. hrad,
Sp. Podhradie, Sp. Kapitula, Sp. Salaš a späť,
agroturistika					1 500 000,- Sk   2005-2006	(MH SR, MP SR)
Fiakrovanie a obnovenie konských trás medzi pamiatkami je atraktívna ponuka pre turistov a predpokladáme, že by bol o ňu veľký záujem. 
Stanovisko MP SR: Fiakrovanie konským záprahom spadá do oblasti podnikania, preto zaň nemôže niesť zodpovednosť rezort Ministerstva pôdohospodárstva SR

12.	Výstavba dvoch bytových domov
 Žehra						20 000 000,- Sk     2005	(MVRR SR)
Priamo v obci sa nachádza podnik, ktorý zamestnáva 45 mladých ľudí, ktorí dochádzajú za prácou z okolitých miest a obcí. Na ich podnet obec plánuje vybudovať 12 bytových jednotiek.

13.	Výstavba športového areálu 
 Hodkovce					25 000 000,- Sk		(MH SR)
Hodkovce sú atraktívne miesto pre oddych. V obci, ktorá sa nachádza priamo pod Dreveníkom a Spišským hradom je v prevádzke penzión Ranč, ktorý poskytuje služby v agroturistike. Je potrebné dobudovať športový areál (tenis, mini futbal, plážový pieskový volejbal, mini camping pre horolezcov, ktorí navštevujú Dreveník.
Stanovisko MH SR: Finančné prostriedky je možné čerpať po predložení projektu, v rámci sektorového operačného programu priemysel a služby.

Stanovisko Pamiatkového úradu SR k predloženým programom 
-	v predložených aktivitách nie je jasne stanovený zámer  v súvislosti so snahou o zachovanie autentických hodnôt území jednotlivých lokalít, preto by bolo vhodné jeho doplnenie – napr. o cestu II/525 Hronská Dúbrava – B. Štiavnica, JZ obchvat mesta Bardejov, revitalizácia mesta Spišské Podhradie a i. Pri revitalizácii Vlkolínca – projekt Humanizácia dopravného systému – pozemná lanovka – uviesť dôvod v súvislosti so snahou o zachovanie autentických hodnôt územia pamiatkovej rezervácie Vlkolínec, keďže v poslednom období je skôr otázka priveľkej návštevnosti faktorom ohrozujúcim túto lokalitu. Pri programe revitalizácie obce Žehra – výstavba parkoviska, sociálne zariadenia a TIC pod Spišským hradom – odporúčame prehodnotiť vo vzťahu k ochrane lokality a až po schválení zámeru na ich výstavbu uvažovať s uvedeným finančným zabezpečením. Výstavba ubytovacích kapacít v tejto lokalite nie je žiaduca a nie je zosúladená so zámermi ochrany pamiatkového fondu. Na ubytovanie návštevníkov je nutné v prvom rade  využiť stávajúci stavebný fond. To sa týka i výstavby bytových domov v Žehre a výstavby športového areálu v Hodkovciach.
          V súlade s vyššie uvedeným možno niektoré položky považovať za neopodstatnené v kontexte základného cieľa medzirezortnej komisie – záchrany lokalít zapísaných do Zoznamu svetového dedičstva. Iné položky, typu zriadenie parkovísk alebo úprava námestia bez konkretizovania ich vzťahu k ochrane a revitalizácii pamiatkových hodnôt pokladáme za predčasne formulované, pokiaľ neexistuje celková koncepčná predstava. Pamiatkový úrad SR je toho názoru, že takéto prílohy je potrebné zostavovať hierarchicky s ohľadom na časovú postupnosť jednotlivých krokov a potrebu realizácie jednotlivých krokov vo vzťahu k ochrane hodnôt kultúrneho dedičstva. Predčasné realizovanie niektorých čiastkových zámerov môže negatívne ovplyvniť výsledný cieľ – záchranu hodnôt svetového dedičstva.